Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Sanki hər daşdan, hər cığırdan, erməni zülmündən xilas olanlarımızın qisasını aldılar.
Viran qoyduqları evlərin sahibləri bir gün mütləq qayıdacaq qorxusu ilə düz 30 il o torpaqlarda ölüm toxumu əkdilər.
Azərbaycan ərazilərini mənfur niyyətləri ilə murdarlamaqları azmış kimi, minalarla da çirkləndirdilər.
Goranboyun uzun müddət işğal altında olan Gülüstan kəndi də mənfur qonşularımız tərəfindən sözün əsl mənasında cəhənnəmə çevrilib.
Kənddən yayılan videonu izlədikcə aydın görünür ki, buranın da hər daşı, hər kəsəyi erməni vandallığının qurbanı olub.
XVIII əsrdən bəri tarixin cürbəcür sınağına şahidlik etmiş, tarixi Gülüstan müqaviləsinin imzalandığı Gülüstan qalası düz 30 il erməni vəhşiliyinə şahid olub.
Bir zamanlar bülbül gülü, gül bülbülü çağıran Gülüstandan geriyə ancaq viran qoyulan, yağmalanan evlərin xarabalıqları qalıb.
Hə, bir də kəndin hər tərəfində, Gülüstan qalasının ətrafında hər addımbaşı basdırılmış ölüm tələləri.
Ermənistan silahlı qüvvələri tərəfindən burada da xeyli sayda müxtəlif təyinatlı minalar quraşdırılıb.
Goranboyun Gülüstanı qoynundakı piyada və tank əleyhinə minaların ağırlığından hələ də ağır-ağır nəfəs alır.
Ətraflı Baku TV-nin videosunu təqdim edirik:
Bu layihələr arasında turizm, qida sənayesi, tikinti, enerji, nəqliyyat və logistika, xidmət sahələri üzrə layihələr üstünlük təşkil edir.
Layihələr Bakı, Şamaxı, İsmayıllı, Oğuz, Quba, Qax, Gəncə, Qazax, Naftalan və s.şəhər və rayonları əhatə edir.
Portalda həmçinin investorlar sərmayə yatırmaq istədikləri sahələr barədə təkliflərini də yerləşdirə bilərlər.
Ötən il investorlar tərəfindən portalda idman, reklam və maliyyə sahəsi üzrə üç investisiya təklifi yerləşdirilib.
Layihəsinə investor axtaran sahibkarlar, startaplar, eləcə də sərmayə qoymaq üçün layihə axtarışında olan investorlar portalın imkanlarından faydalana bilərlər.
Hazırda portalda işlək biznes, hazır layihə və ideya mərhələsində olan 80-dən çox layihə, 6 hazır biznes satışına dair təklif yerləşdirilib.
Sahibkarlar, startaplar və investorlar portalda qeydiyyatdan keçməklə onun imkanlarından istifadə edə bilərlər.
Portalda məlumat yerləşdirilməsi ödənişsizdir.
Bakıda uşağını görmək istəyən qadın keçmiş həyat yoldaşı tərəfindən döyülüb.
Bu barədə Oxu.Az-a şikayətçi Aymaisə Quliyeva bildirib.
Onun sözlərinə görə, 2017-ci ildə Cəlal Quliyev ilə ailə həyatı qurub:""“İlk vaxtlar Cəlal ilə sakit həyat tərzi yaşasaq da, bir müddət keçdikdən sonra xasiyyətlərimiz uyğun gəlmədi və tədricən aramızdakı münasibətlər pozulmağa başladı.
2023-cü ilin oktyabr ayında nikahımız pozuldu.
Keçirilən məhkəmə prosesində birgə nikahdan doğulmuş uşağımızın maddi sıxıntılar səbəbindən atasının yanında qalmasına qərar verildi.
22 noyabr 2023-cü ildə Nizami Rayon Məhkəməsi “Nikahın pozulması və uşağın atanın yanında qalması”na dair Qətnamə çıxartdıqdan bir neçə gün sonra oğlum Camalla görüşdüm.
Daha sonra isə keçmiş həyat yoldaşım C.Quliyevin qeyri-rəsmi yaşadığı qadın (adını bilmədiyim) mənə zəng etdi.
Mənə:“Gəl, təcili yetimini apar”, - dedi.
Daha sonra keçmiş baldızım və oğlu ilə birlikdə Cəlalgilin yaşadıqları ünvana getməyə məcbur olduq.
Biz oraya çatanda Cəlal əsəbi halda evdən çıxdı, bacısı ilə oğluna əli və ayağıyla müəyyən zərbələr endirdi.
Mənim də başıma və bədənimin müxtəlif hissələrinə ağır xəsarətlər yetirdi, burnum sındı.
Həmin vaxt Cəlalın yanında olan və onunla qeyri-rəsmi yaşayan qadın isə saçımı yoldu.
Qadın deyir ki, məsələ barədə Daxili İşlər Nazirliyinin (DİN) “102” Xidmətinə zəng edib və məlumat verib:""“Aldığım bədən xəsarətləri ilə bağlı həkim müayinəsindən keçdim və baş verənlərlə bağlı Yasamal Rayon Polis İdarəsinin 28-ci Polis Bölməsinə şikayət ərizəsi də təqdim etdim.
Yanvarın 6-da baş verən hadisə ilə bağlı izahat alındı.
Həmin vaxtdan övladımın səsini də eşitməmişəm.
Mən, sadəcə, övladımı görmək istəyirəm”.
O iddia edib ki, polis əməkdaşları hadisə zamanı digər zərərçəkənlərin izahatını almayıblar.
Məsələ barədə Daxili İşlər Nazirliyinə sorğu ünvanladıq.
DİN-in Mətbuat Xidmətinin əməkdaşı, polis mayoru Anar Qafarov Oxu.Az-a bildirib ki, məsələ barədə hazırda Yasamal Rayon Polis İdarəsinin İstintaq Şöbəsində araşdırma aparılır:""“Araşdırmanın nəticəsində hadisəyə hüquqi qiymət veriləcək”.
Nəsimi rayonu, Mirzəağa Əliyev küçəsində yerləşən Qış parkında lift və eskalatorlar işləmir.
Oxu.Az xəbər verir ki, sözügedən parka keçmək üçün nəzərdə tutulan eskalator və liftlərin heç biri işlək vəziyyətdə deyil və yaşlılar, uşaq arabası ilə gəzintiyə çıxan insanlar üçün bu, ciddi maneə yaradır.
Həmçinin, sözügedən durum günün müxtəlif saatlarına aid deyil, qurğular ümumiyyətlə işləmir.
Azərbaycan Yerüstü Nəqliyyat Agentliyinin (AYNA) mətbuat katibi Tural Orucov Oxu.Az-ın sorğusuna cavab olaraq bildirib ki, Qış parkının aşağısındakı yeraltı dayanacaq təhvil alınan zaman orada bir sıra çatışmazlıqlar mövcud olub:"""“Belə ki, təhvil zamanı lift və eskalatorlarda nöqsanların olduğu və işləmədiyi müəyyən ...
Avtodayanacaqdakı lift və eskalatorların əsaslı təmiri nəzərdə tutulub”.
Fransa Fermerlərinin Həmkarlar İttifaqının (FNSEA) rəhbəri Arno Russo bildirib ki, əlavə dəstək tədbirləri olmadığı halda etirazlar bərpa ediləcək.
“On gün ərzində dəyişiklik görməsək, tətilləri bərpa etməyə hazırıq”, - deyə Russo bildirib.
O əlavə edib ki, fransalı fermerlər hökumətin kənd təsərrüfatı sektorunda dəyişikliklər etmək üçün az iş görməsindən narazıdırlar.
Fransanın bəzi departamentlərində fermerlər artıq etiraz aksiyalarına qayıdıblar.
Xatırladaq ki, bu ölkədə yanvar ayından bəri fermerlər vaxtaşırı etiraz aksiyaları keçirirlər.
Xətai rayonu, Əhmədli qəsəbəsində yerləşən “Azəri” Futbol Klubunda oğurluq olub.
“Qaynarinfo”nun məlumatına görə, hadisə zamanı klubun Əhməd adlı direktorunun İsrafil adlı tanışına məxsus pullar oğurlanıb.
Oğurluğu törədən isə direktorun tanışı, 1996-cı ildə Xaçmaz şəhərində anadan olmuş Kərim Zamanov (ad-soyad şərti) adlı şəxs olub.
Belə ki, Xaçmazdan Bakıya avtomobil almaq adı ilə gələn Kərim Zamanov şəhərdə istədiyi maşını tapa bilmədiyindən futbol klubunun istirahət üçün nəzərdə tutulmuş otağında gecələyib.
Həmin gün İsrafillə futbol klubunun həyətində olan kafedə yemək yeyiblər.
Təxminən saat 4 radələrində kafedə olarkən o, İsrafilin pulunu oğurlamağı düşünüb.
İsrafilə tualetə getdiyini deyərək, əyləşdikləri stoldan qalxıb.
Kafedən çıxaraq İsrafilin pulu qoyduğu “Azəri” Futbol Klubunun istirahət üçün nəzərdə tutulmuş otağına gedib və 16 400 manatı götürüb.
Kərim Zamanov oğurladığı pulu 10-15 gün müddətində onlayn “Fast Loto” oyununda uduzub.
Məhkəmənin qərarı ilə Kərim Zamanov Cinayət Məcəlləsinin 177.2.3 və 177.2.4-cü maddələri ilə nəzərdə tutulmuş cinayət əməlini törətməkdə təqsirli bilinib və 2 il 1 ay 29 gün müddətinə azadlıqdan məhrumetmə cəzasına məhkum edilib.
Lənkəran şəhəri Mirzə Məhəmmədhüseyn Axundzadə küçəsindəki naqilləri saxlayan dirəklər pis vəziyyətdədirlər.
Oxu.Az xəbər verir ki, bu barədə məlumat sosial şəbəkələrdə paylaşılıb.
İddia edilir ki, artıq bir neçə müddətdir dirəklər bu vəziyyətdədir.
Bu yoldan istifadə edən şəxslər üçün ciddi təhlükəyə mənbəyi olan dirəklərlə bağlı aidiyyəti qurumların tədbir görmədiyi qeyd edilir.
Qeyd edək ki, Oxu.Az-ın sorğusuna cavab olaraq “Aztelekom”, “Baktelecom” və “Azərişıq” ASC-dən bildiriblər ki, sözügedən naqillər onlara məxsus deyil.
Türkiyənin Antalya şəhərində yağan güclü yağışdan sonra Düdən şəlaləsinin rəngi dəyişərək qəhvəyi olub.
Bununla əlaqədar sosial şəbəkələrdə kadrlar yayılıb.
Bildirilir ki, Düdən şəlaləsinin dənizlə qovuşduğu yerə gələnlər suyun rəngini görüb təəccübləniblər.
Su dənizdə də qəhvəyi təbəqə əmələ gətirib.
Xatırladaq ki, Antalyada bir gün əvvəl başlayan leysan regionda daşqınlara səbəb olub.
“Bakıda Azərbaycan Dövlət Neft Şirkətinin (SOCAR) “Azəriqaz” İstehsalat Birliyinin (İB) Bakı Regional Qazın Satışı Departamentinin nəzarətçisi Adil Aslanova (Ad və soyad əməkdaşın öz istəyi ilə şərti verilib) xəsarət yetirilib” .
Bu barədə “Azəriqaz” İB məlumat yayıb.
Məlumata görə, hadisə ötən gün saat 15:30 radələrində baş verib.
“Azəriqaz”ın əməkdaşları paytaxtın Nəsimi rayonunun M.Mirqasımov, S.Rüstəmov və İ.Qasımov küçələrinin kəsişməsində 7 saylı binanın 13-cü mənzilində texniki baxış keçirmək istəyiblər.
Onlar mənzilə ev sahibi Zahidxan Məmmədovun icazəsi ilə daxil olsa da, vətəndaşın oğlu əməkdaşlara qarşı aqressiv davranış sərgiləyib və fiziki gücdən istifadə edib.
Nəticədə A.Aslanov müxtəlif dərəcəli bədən xəsarətləri alıb.
Faktla bağlı hadisə yerindən həm təcili tibbi yardım xidmətinə, həm də Daxili İşlər Nazirliyinin “102” Zəng Mərkəzinə məlumat verilib.
Nəsimi Rayon Polis Şöbəsinin əməkdaşları hadisəni törədən şəxsi polis bölməsinə aparıblar.
Məsələ ilə bağlı ekspertizanın nəticələri əsasında zəruri istintaq tədbirləri görüləcək.
Təcili tibbi yardım avtomobili ilə xəstəxanaya çatdırılan əməkdaşa sağ ayaq barmağının qırılması diaqnozu qoyulub.
Ayağına gips qoyulan A.Aslanov stasionar müalicə üçün evə buraxılıb.
Qonşusunun ölümündə təqsirləndirilən şəxs barəsində cinayət işi məhkəməyə göndərilib.
Bu barədə Nəsimi Rayon Prokurorluğundan məlumat verilib.
Belə ki, ötən il oktyabrın 31-də Nəsimi rayonu ərazisində Marina Çobanovanın müxtəlif dərəcəli bədən xəsarətləri alması, qızı Nərminə Vəliyevanın isə aldığı xəsarətlərdən ölməsi faktı ilə bağlı başlanmış cinayət işinin istintaqı yekunlaşdırılıb.
İstintaqla Sayruz Səttarovun oktyabrın 30-da saat 23 radələrində heç bir əsaslı səbəb olmadan qonşusu M.Çobanovanın qızı N.Vəliyeva ilə birgə kirayədə yaşadığı mənzilə daxil olub.
Onları biri-birilərinin gözü qarşısında döyərək müxtəlif dərəcəli bədən xəsarətləri yetirməsi nəticəsində sonuncunun almış olduğu xəsarətlərdən ölməsinə əsaslı şübhələr müəyyən edilib.
İstintaq tədbirləri ilə həmçinin, S.Səttarovun hər iki şəxsi əvvəllər də bir neçə dəfə döyərək onlara xəsarət yetirməsi, o cümlədən onlara fiziki ağrı və psixi iztirablar verməsinə əsaslı şübhələr müəyyən olunub.
Toplanmış sübutlar əsasında S.Səttarova Cinayət Məcəlləsinin 126.3 (qəsdən sağlamlığa ağır zərər vurma ehtiyatsızlıqdan zərərçəkmiş şəxsin ölümünə səbəb olduqda), 127.2.2, 127.2.3 (xüsusi amansızlıqla, o cümlədən zərərçəkənə ağır iztirablar verməklə, habelə təqsirkar üçün aşkar surətdə köməksiz vəziyyətdə olan şəxsə xu...
Cinayət işi baxılması üçün Bakı Ağır Cinayətlər Məhkəməsinə göndərilib.
Seneqal hökuməti ölkə daxilində mobil internetə çıxışa məhdudiyyət qoyub.
Bu barədə ölkənin Telekommunikasiya Nazirliyi məlumat yayıb.
Qərar sosial şəbəkələrdə prezident seçkisinin təxirə salınmasına etiraz aksiyalarına çağıran materialların yayılması ilə əlaqədar qəbul edilib.
“Artıq sosial şəbəkələrdə iğtişaşlara səbəb olan mesajların yayılması ilə əlaqədar fevralın 13-də mobil internetə çıxış qeyri-müəyyən müddətə dayandırılıb”, - deyə məlumatda bildirilib.
Xatırladaq ki, fevralın 3-də Seneqal Prezidenti Maki Sall fevralın 25-nə təyin edilmiş prezident seçkisinin qeyri-müəyyən müddətə təxirə salındığını elan edib.
Seneqal parlamenti daha sonra prezident seçkisini 2024-cü il dekabrın 15-nə təxirə salıb.
“Valyutadəyişmə məntəqələrində manatın mövcud məzənnəsi də məhz dollara tələbin kəskin artmasından xəbər verir”.
Bunu iqtisadçı ekspert, Milli Məclisin İqtisadi siyasət, sənaye və sahibkarlıq komitəsinin üzvü Vüqar Bayramov sosial şəbəkə hesabında qeyd edib.
O bildirib ki, bu gün keçirilən hərracda rekord məbləğdə dollar satılıb.
“Bankların bugünkü sifarişi 151,1 milyon dollar olub.
Bütövlükdə, bu ayın ilk 13 günündə keçirilən hərraclarda 370,9 milyon dollar satılıb.
Bu gün hərracda yüksək sifariş heç də 13-ün “nəhs rəqəm” hesab edilməsi ilə bağlı deyil, rekord məbləğ satışı valyuta bazarında dollara tələbin artdığını bir daha təsdiq edir.
Rəsmi məzənnənin stabil qalmasına baxmayaraq, aktiv valyutadəyişmə məntəqələri dolların satış deyil, alış kursunu manata nisbətən 1,7 müəyyənləşdiriblər.